pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลออกสลากสัญจร งวดประจำวันที่ 1 มีนาคม 2562 ณ หอประชุมจังหวัดพัทลุง
วันพุธที่ 27 กุมภาพันธ์ 2562
สํานักงานสลากกินแบ่งรัฐบาลออกสลากสัญจร งวดประจําวันที่ 1 มีนาคม 2562 ณ หอประชุมจังหวัดพัทลุง
ในการออกรางวัลงวดประจําวันที่ 1 มีนาคม 2562 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมจังหวัดพัทลุง อําเภอเมืองพัทลุง จังหวัดพัทลุง
พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดประจําวันที่ 1 มีนาคม 2562 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมจังหวัดพัทลุง อําเภอเมืองพัทลุง จังหวัดพัทลุง เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวงต้มตุ๋น ผ่านทางสังคมออนไลน์และการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดพัทลุงให้เกียรติเป็นประธานกรรมการออกรางวัล รวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล รวมทั้งจะเชิญข้าราชการของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย
ประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนแสดงในวันดังกล่าวด้วย นอกจากนี้ ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์ไทยรัฐทีวี ตั้งแต่เวลา 14.00 เป็นต้นไป
- สถานีวิทยุโทรทัศน์กองทัพบก (ช่อง 5) ตั้งแต่เวลา 14.30 น. เป็นต้นไป
- LINE TODAY ตั้งแต่เวลา 14.30 น. เป็นต้นไป
- เว็บไซต์สํานักงานสลากกินแบ่งรัฐบาล www.glo.or.th ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์
ตั้งแต่เวลา 14.30 น. เป็นต้นไป
ผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมเพื่อดูแลสังคม ในวันที่ 28 กุมภาพันธ์ 2562 โดยร่วมกับสถาบันสุขภาพเด็กแห่งชาติมหาราชินี ให้บริการตรวจรักษาโรคทั่วไป และจัดเลี้ยงอาหารกลางวันเด็กที่อยู่ในความดูแลของศูนย์การศึกษาพิเศษประจําจังหวัดพัทลุง และในวันที่ 1 มีนาคม 2562 จัดให้บริการตรวจรักษาโรคทั่วไปแก่ประชาชนทั่วไป บริเวณหอประชุมจังหวัดพัทลุง สํานักงานสลากกินแบ่งรัฐบาลขอเชิญพี่น้องประชาชนชาวจังหวัดพัทลุง และจังหวัดใกล้เคียงร่วมชมการออกรางวัลสลากสัญจรครั้งนี้ได้ในวันที่ 1 มีนาคม 2562 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-ผลการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
วันพฤหัสบดีที่ 2 สิงหาคม 2561
ผลการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติ และประธานที่ปรึกษาคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ได้เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
วันนี้ (พฤหัสบดีที่ 2 สิงหาคม 2561) เวลา 10.00 น. พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติ และประธานที่ปรึกษาคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ได้เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ณ ห้องประชุมอาคารรับรองเกษะโกมล บ้านเกษะโกมล
โดยในการประชุมในวันนี้ คณะกรรมการฯ ได้พิจารณาใน 3 ประเด็น ดังนี้
1. การติดตามความคืบหน้าเกี่ยวกับการแก้ไขปัญหาขยะ โดยที่ประชุมเห็นควรให้มีการสร้างความรับรู้ความเข้าใจให้แก่ประชาชนเกี่ยวกับความสําคัญของการจัดการขยะ และการแยกขยะ ทั้งนี้ รัฐบาลควรปรับปรุงกฎหมายเกี่ยวกับการควบคุมดูแลการแก้ไขปัญหาขยะ เพื่อให้มีประสิทธิมากยิ่งขึ้น
2. การติดตามความคืบหน้าเกี่ยวกับการกําหนดให้สังคมผู้สูงอายุเป็นระเบียบวาระแห่งชาติ เห็นควรติดตามผลการดําเนินการ เช่น การออกแบบสิ่งแวดล้อมให้เอื้อแก่ผู้สูงอายุ (Universal Design) การส่งเสริมการออกกําลังกายในผู้สูงอายุ ทั้งนี้ รัฐบาลควรให้ความสําคัญในเรื่องการประชาสัมพันธ์เพื่อสร้างการรับรู้ความเข้าใจแก่ประชาชนให้เกิดประโยชน์มากยิ่งขึ้น
3. มาตรการการสร้างความเชื่อมั่นให้แก่นักท่องเที่ยว หลังจากที่เกิดอุบัติภัยขึ้น ที่จังหวัดภูเก็ตนั้น เห็นควรให้มีมาตรการเร่งด่วน ได้แก่
3.1 ผู้รับผิดชอบในทุกระดับควรมีการติดต่อพูดคุย เพื่อสร้างความเชื่อมั่นให้แก่ฝ่ายจีน และนานาประเทศ
3.2 ควรเน้นย้ําการกํากับดูแล และการประชาสัมพันธ์เกี่ยวกับมาตรฐานการควบคุมและมาตรฐานความปลอดภัยของสิ่งอุปกรณ์และยานพาหนะ ทั้งทางบก ทางน้ํา และทางอากาศ ให้นานาชาติทราบด้วย
3.3 การประชาสัมพันธ์ควรแยกเรื่องอุบัติเหตุกับทัวร์ศูนย์เหรียญออกจากกันเนื่องจากเหตุการณ์ดังกล่าวมีปัจจัยที่แตกต่างกันโดยการเกิดอุบัติเหตุอาจเกิดการบกพร่องหรือการละเลยการบังคับใช้กฎหมายและระเบียบของเจ้าหน้าที่ ส่วนทัวร์ศูนย์เหรียญเกิดจากการทําธุรกิจที่ผิดกฎหมาย
3.4 การประชาสัมพันธ์ใด ๆ ควรพิจารณาอย่างรอบคอบและควรชี้แจงข้อเท็จจริงในเชิงบวก เพื่อไม่เกิดความเสียหายต่อภาพลักษณ์ของประเทศไทย
รัฐบาลไทย-ข่าวทำเนียบรัฐบาล-วธ. ชูโครงการพัฒนาสมรรถนะผู้บริหารศูนย์ศึกษาพระพุทธศาสนาวันอาทิตย์ (ศพอ.)ขับเคลื่อนชุมชนคุณธรรมทั่วประเทศ
วันพฤหัสบดีที่ 22 มิถุนายน 2560
วธ. ชูโครงการพัฒนาสมรรถนะผู้บริหารศูนย์ศึกษาพระพุทธศาสนาวันอาทิตย์ (ศพอ.)ขับเคลื่อนชุมชนคุณธรรมทั่วประเทศ
นายกฤษศญพงษ์ ศิริ ปลัดกระทรวงวัฒนธรรมเป็นประธานในพิธีเปิด"โครงการพัฒนาสมรรถนะผู้บริหารศูนย์ศึกษาพระพุทธศาสนาวันอาทิตย์ (ศพอ.)ขับเคลื่อนชุมชนคุณธรรมโดยพลังบวร (บ้าน วัด โรงเรียน) ประจําปี 2560”
วันที่ 20 มิถุนายน นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีเปิด“โครงการพัฒนาสมรรถนะผู้บริหารศูนย์ศึกษาพระพุทธศาสนาวันอาทิตย์ (ศพอ.)ขับเคลื่อนชุมชนคุณธรรมโดยพลังบวร (บ้าน วัด โรงเรียน) ประจําปี 2560” ภายใต้กองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา ณ วัดสามพระยา เขตพระนคร กรุงเทพฯ โดยมีผู้บริหารกรมการศาสนา (ศน.) ผู้บริหาร ศพอ. และสํานักงานวัฒนธรรมจังหวัดเข้าร่วม
นายกฤษศญพงษ์ กล่าวว่า กระทรวงวัฒนธรรม (วธ.) ได้มอบหมายภารกิจให้ ศน.ดําเนินการตามนโยบายและยุทธศาสตร์ชาติ ในการขับเคลื่อนชุมชนคุณธรรมพลังบวร (บ้าน วัด โรงเรียน) สู่สังคมคุณธรรมที่มั่นคง มั่งคั่ง และยั่งยืน ผ่านโครงการ ศพอ. ซึ่งเป็นโครงการสําคัญที่สร้างเสริมให้เกิดชุมชนคุณธรรม สังคมคุณธรรม จากพลังบวร คือ บ้าน วัด โรงเรียน พัฒนาเยาวชนไทยให้เป็นคนดีมีคุณธรรม ดังนั้น ในปีงบประมาณ 2560 ทาง ศน. จึงได้จัดโครงการพัฒนาสมรรถนะผู้บริหาร ศพอ. ขึ้นใน 4 ภาค 6 แห่งทั่วประเทศ ระหว่างเดือนมิถุนายน – สิงหาคม 2560 โดยครั้งที่ 1 จัดขึ้นวันที่ 20 - 21 มิถุนายน 2560 ณ วัดสามพระยา กรุงเทพฯ เปิดโอกาสให้ผู้ปฏิบัติงาน ผู้บริหาร แลกเปลี่ยนประสบการณ์การบริหารจัดการพัฒนางาน ร่วมหาแนวทางขับเคลื่อน ศพอ. ให้เป็นแหล่งเรียนรู้หลักธรรมทางพระพุทธศาสนา ถ่ายทอดองค์ความรู้เกี่ยวกับกระบวนการในการสร้างชุมชนคุณธรรมทั่วประเทศ
ปลัด วธ. กล่าวต่อไปว่า ทาง วธ. ขอชื่นชมทุกภาคส่วนที่ให้ความร่วมมือขับเคลื่อนงาน ศพอ. ทั้งผู้บริหาร และสํานักงานวัฒนธรรมจังหวัดผู้ปฏิบัติงานในพื้นที่ 10 จังหวัด ได้แก่ กรุงเทพฯ กาญจนบุรี นครปฐม นนทบุรี ประจวบคีรีขันธ์ เพชรบุรี ราชบุรี สมุทรปราการ สมุทรสงคราม และสมุทรสาคร ที่มาร่วมประชุมและร่วมแสดงความคิดเห็น แลกเปลี่ยนเรียนรู้และนําเสนอข้อเสนอแนะในเรื่อง “การจัดการเรียนการสอนธรรมศึกษาและการขับเคลื่อนชุมชนคุณธรรมของ ศพอ. เพื่อความมั่นคง มั่งคั่ง ยั่งยืนของชาติ” เพื่อนําไปบริหารจัดการพัฒนาศูนย์ฯให้มีประสิทธิภาพ เพื่อให้สามารถสนองความต้องการของชุมชนต่อไป
ทั้งนี้ ศพอ. จัดตั้งขึ้นภายใต้รูปแบบประชารัฐ โดยการสนับสนุนของ ศน. ร่วมกับภาคคณะสงฆ์ ภาครัฐ และภาคเอกชนในพื้นที่ มีสํานักงานวัฒนธรรมจังหวัดเป็นหน่วยปฏิบัติในพื้นที่ มีคณะสงฆ์เป็นกําลังสําคัญในการบ่มเพาะปลูกฝังคุณธรรมจริยธรรมให้แก่เด็ก เยาวชน และประชาชน เน้นปลูกฝังคุณธรรม 4 ประการ คือ พอเพียง วินัย สุจริต จิตอาสา เป็นแหล่งเรียนรู้ศีลธรรมตามหลักสูตรธรรมศึกษาชั้นตรี โท เอก ศูนย์การเรียนรู้ปรัชญาของเศรษฐกิจพอเพียงของชุมชน ศูนย์กลางการจัดกิจกรรมทางพระพุทธศาสนาและวัฒนธรรม ศูนย์พิพิธภัณฑ์ของชุมชน และศูนย์ฝึกวิชาชีพในวัด ปัจจุบันมี ศพอ. จํานวนกว่า 4,000 ศูนย์ฯ กระจายครอบคลุมพื้นที่ทั่วประเทศ
รัฐบาลไทย-ข่าวทำเนียบรัฐบาล-กสร. สั่งจับตาข้อพิพาทแรงงาน “ขอเพิ่มโบนัส-ขึ้นเงินเดือน” สิ้นปี
วันพุธที่ 6 ธันวาคม 2560
กสร. สั่งจับตาข้อพิพาทแรงงาน “ขอเพิ่มโบนัส-ขึ้นเงินเดือน” สิ้นปี
กรมสวัสดิการและคุ้มครองแรงงาน สั่งจับตาข้อพิพาทแรงงานเรื่องขอขึ้นเงินเดือน เงินโบนัส สวัสดิการในช่วงสิ้นปี เน้นเฝ้าระวังกิจการและพื้นที่กลุ่มเสี่ยง พร้อมลงพื้นที่ยุติโดยเร็ว ย้ํานายจ้างลูกจ้างยึดหลักแรงงานสัมพันธ์แบบหุ้นส่วนเจรจาด้วยเหตุผล
นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ในช่วงปลายปีของทุกปีจะมีข้อเรียกร้องเพิ่มมากขึ้นกว่าช่วงเวลาปกติ ส่วนใหญ่เป็นการเรียกร้องขอขึ้นเงินเดือน เงินโบนัสและสวัสดิการต่าง ๆ ซึ่งหากไม่เป็นที่พอใจต่อทั้งสองฝ่ายก็อาจก่อให้เกิดเป็นข้อพิพาทแรงงานได้ จึงได้สั่งการให้เจ้าหน้าที่จับตาเฝ้าระวังปัญหาข้อพิพาทแรงงานดังกล่าว โดยเฉพาะอย่างยิ่งสถานประกอบกิจการประเภทผลิตชิ้นส่วนและอุปกรณ์ประกอบยานยนต์และเครื่องยนต์ นอกจากนี้ยังต้องเฝ้าระวังในเขตพื้นที่ กรุงเทพมหานคร สมุทรปราการ ชลบุรี ระยอง ปทุมธานี ฉะเชิงเทรา และพระนครศรีอยุธยา เนื่องจากพบข้อพิพาทแรงงานมากที่สุดในปีที่ ผ่านมา หากพบว่ามีสัญญาณที่อาจก่อให้เกิดข้อพิพาทแรงงานจะเร่งส่งเจ้าหน้าที่เข้าไปทําความเข้าใจและช่วยไกล่เกลี่ยให้ได้ข้อยุติในพื้นที่โดยเร็วที่สุด
นายอนันต์ชัย กล่าวต่อไปว่า เพื่อป้องกันมิให้เกิดปัญหาข้อพิพาทแรงงาน จึงอยากฝากเตือนไปยังนายจ้าง ลูกจ้างให้ยึดหลักแรงงานสัมพันธ์แบบหุ้นส่วนเจรจากันด้วยเหตุผล นายจ้างควรชี้แจงข้อเท็จจริงถึง ผลประกอบกิจการในปีนั้น ๆ เพื่อทําความเข้าใจกับลูกจ้างอย่างตรงไปตรงมาโดยยึดหลักสุจริตใจ และขอให้ ทั้งสองฝ่ายต้องคํานึงถึงสิทธิ หน้าที่ภายใต้กรอบของกฎหมายและการอยู่ร่วมกันอย่างสันติสุขด้วย
รัฐบาลไทย-ข่าวทำเนียบรัฐบาล-รมว.พม. เปิดสนามฟุตบอลสถานสงเคราะห์เด็กหญิงบ้านราชวิถี พร้อมปั้นนักฟุตบอลหญิงสู่นักกีฬาอาชีพ
วันพฤหัสบดีที่ 22 กุมภาพันธ์ 2561
รมว.พม. เปิดสนามฟุตบอลสถานสงเคราะห์เด็กหญิงบ้านราชวิถี พร้อมปั้นนักฟุตบอลหญิงสู่นักกีฬาอาชีพ
รมว.พม. เปิดสนามฟุตบอลสถานสงเคราะห์เด็กหญิงบ้านราชวิถี พร้อมปั้นนักฟุตบอลหญิงสู่นักกีฬาอาชีพ
วันนี้ (21 ก.พ. 61) เวลา 15.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานพิธีเปิดสนามฟุตบอลสถานสงเคราะห์เด็กหญิงราชวิถี พร้อมมอบอุปกรณ์กีฬาให้กับตัวแทนนักฟุตบอลชายและหญิง อีกทั้งร่วมแข่งขันฟุตบอล ระหว่างทีมผู้บริหารกระทรวงการพัฒนาสังคมและความมั่นคงของมนุษย์ (พม.) และองค์กรภาคเอกชน (All Star MSDHS) กับทีมเด็กหญิงบ้านราชวิถี (Dream Team) ณ สนามฟุตบอลสถานสงเคราะห์เด็กหญิงบ้านราชวิถี กรุงเทพฯ
กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) มีภารกิจสําคัญในการพัฒนาเด็กและเยาวชน ทั้งในด้านการสร้างเสริมและพัฒนา จัดสวัสดิการ และการพิทักษ์คุ้มครองสิทธิ โดยเฉพาะกับกลุ่มเด็กที่ประสบปัญหาสังคมที่ต้องเข้ารับการสงเคราะห์ และคุ้มครองสวัสดิภาพในสถานรองรับ ซึ่งเป็นกลุ่มที่จําเป็นต้องได้รับการพัฒนาศักยภาพให้เท่าเทียมกับเด็กภายนอก เพื่อให้เด็กกลุ่มนี้สามารถดํารงชีวิต และพึ่งพาตนเองได้ในระยะยาว ดังนั้น จึงได้ดําเนินโครงการเพชรน้ําหนึ่งตามแนวคิดยุทธศาสตร์การพัฒนาเด็ก ซึ่งเป็นการค้นหาเด็กที่มีทักษะหรือความสามารถพิเศษหรือความสามารถเฉพาะทาง และนําไปพัฒนาศักยภาพให้ตรงกับความสามารถของเด็ก ตามยุทธศาสตร์การพัฒนาศักยภาพเด็กในสถานรองรับ : เพชรน้ําหนึ่ง 6 ด้าน ประกอบด้วย ด้านดนตรี ภาษา ศิลปะ กีฬา วิชาการ และอิเลคทรอนิกส์ ซึ่งจะส่งผลให้เด็กได้ยึดเป็นอาชีพที่สามารถเลี้ยงตนเองได้ โดยในปี 2561 มีการคัดเลือกเด็กที่มีความสามารถทางด้านกีฬาฟุตบอลหญิงจากสถานรองรับเด็กหญิง จํานวน 7 แห่ง เข้าสู่ศูนย์ฝึกนักกีฬาฟุตบอลของกรมกิจการเด็กและเยาวชน (DCY Football Academy) โดยใช้สถานที่สนามฟุตบอลของสถานสงเคราะห์เด็กหญิงบ้านราชวิถี และสถานสงเคราะห์เด็กหญิงบ้านราชวิถี
สําหรับการเปิดสนามฟุตบอลสถานสงเคราะห์เด็กหญิงบ้านราชวิถีในวันนี้ เป็นการปรับปรุงสนามฟุตบอลฯ ที่ได้รับการสนับสนุนจากทุกภาคส่วน โดยเฉพาะสํานักงานป้องกันและปราบปรามยาเสพติด (ป.ป.ส.) และประชาชนทั่วไป ซึ่งนับว่าเป็นการบูรณาการความร่วมมือตามแนวทางประชารัฐเพื่อการพัฒนาศักยภาพด้านกีฬาให้กับ กลุ่มเด็กด้อยโอกาส ซึ่งเด็กเหล่านี้จะเติบโตขึ้นมาเป็นพลังและอนาคตของชาติต่อไป ทั้งนี้ สนามฟุตบอลดังกล่าว เป็นสถานที่ออกกําลังกายสําหรับเด็กในสถานรองรับได้ใช้ฝึกและพัฒนาทักษะด้านกีฬา โดยเฉพาะกีฬาฟุตบอล ทําให้เด็กมีความรู้ ความสามารถ และทักษะทางด้านกีฬาที่ถูกต้อง เหมาะสม นอกจากนี้ ยังเป็นที่สร้างและพัฒนา ทีมฟุตบอลหญิงในรูปแบบ DCY Football Academy เหมือนกับทีมฟุตบอลชาย เนื่องจากที่ผ่านมาประเทศไทย มีนักกีฬาฟุตบอลหญิงน้อย ในขณะที่สโมสรฟุตบอลต่างๆ มีความต้องการเป็นจํานวนมาก โดยสนามฟุตบอลดังกล่าวจะสามารถยกระดับการพัฒนาศักยภาพเด็กในสถานรองรับให้ก้าวสู่การเป็นนักกีฬาอาชีพอย่างเต็มตัว และมีโอกาสเข้าสู่ทีมชาติไทยในอนาคตต่อไป
รัฐบาลไทย-ข่าวทำเนียบรัฐบาล-ก.ยุติธรรม ลงพื้นที่นำบริการด้านงานยุติธรรมสู่พี่น้องประชาชนชาวจังหวัดสตูล
วันอังคารที่ 28 พฤศจิกายน 2560
ก.ยุติธรรม ลงพื้นที่นําบริการด้านงานยุติธรรมสู่พี่น้องประชาชนชาวจังหวัดสตูล
กระทรวงยุติธรรม ลงพื้นที่นําบริการด้านงานยุติธรรมสู่พี่น้องประชาชนชาวจังหวัดสตูล
ในวันจันทร์ที่ ๒๗ พฤศจิกายน ๒๕๖๐ เวลา ๑๑.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๒
ประจําปีงบประมาณ พ.ศ. ๒๕๖๑ โดยมีนายจารุวัฒน์ เกลี้ยงเกลา รองผู้ว่าราชการจังหวัดสตูล
คณะผู้บริหารกระทรวงยุติธรรม และพี่น้องประชาชนชาวจังหวัดสตูล เข้าร่วมฯ
ณ ศูนย์ยุติธรรมชุมชนอําเภอท่าแพ ที่ว่าการอําเภอท่าแพ จังหวัดสตูล
ปลัดกระทรวงยุติธรรม กล่าวว่า กระทรวงยุติธรรมมีเป้าหมายในการลดปัญหาความไม่เป็นธรรม
ที่เกิดขึ้นในสังคม โดยมีสํานักงานยุติธรรมจังหวัด เป็นหน่วยงานให้บริการด้านงานยุติธรรมแก่ประชาชนในระดับพื้นที่ อาทิ บริการให้คําปรึกษาด้านกฎหมาย โดยคลินิกยุติธรรม การไกล่เกลี่ยข้อพิพาทในชุมชน การขอรับความช่วยเหลือจากกองทุนยุติธรรมในการดําเนินคดี    การขอปล่อยชั่วคราวผู้ต้องหาหรือจําเลย การถูกละเมิดสิทธิมนุษยชนและการให้ความรู้ทางกฎหมายแก่ประชาชน
การขอรับเงินค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา เป็นต้น
อีกทั้งยังมีเครือข่ายยุติธรรมชุมชนเป็นกลไกเชื่อมโยงระหว่างกระทรวงยุติธรรมและประชาชนในชุมชนให้เข้าถึงบริการด้านงานยุติธรรมของหน่วยงานในสังกัดกระทรวงยุติธรรมได้อย่างสะดวกและทั่วถึง
นอกจากนี้ กระทรวงยุติธรรมได้บูรณาการการทํางานร่วมกับจังหวัด และท้องถิ่น เพื่อเป็นเฟืองจักรสําคัญ
ในการส่งเสริมให้พี่น้องประชาชนสามารถเข้าถึงความเป็นธรรมต่อไป
ต่อจากนั้น เวลา ๑๓.๐๐ น. ปลัดกระทรวงยุติธรรม และคณะ ได้เยี่ยมเยียนและพบปะพี่น้องประชาชน
ณ กองทุนแม่ของแผ่นดินบ้านสวนเทศ ณ วัดสวนเทศ ตําบลแป-ระ อําเภอท่าแพ จังหวัดสตูล
สําหรับกองทุนแม่ของแผ่นดินบ้านสวนเทศ ได้รับพระราชทานเงินขวัญถุงกองทุนแม่ของแผ่นดิน เมื่อปี ๒๕๕๘ และได้ดําเนินงานด้านการป้องกันและปราบปรามยาเสพติดในชุมชน โดยการให้ความรู้เกี่ยวกับโทษภัย
ของยาเสพติดแก่เด็กและเยาวชน การจัดกิจกรรมส่งเสริมเชิงสร้างสรรค์ให้แก่เยาวชนกลุ่มเสี่ยง
อาทิ กิจกรรมกีฬาต้านยาเสพติด การรํามโนราห์ เป็นต้น อีกทั้งการส่งเสริมให้สมาชิกในชุมชน
ดําเนินชีวิตตามหลักปรัชญาเศรษฐกิจพอเพียง
นอกจากนี้ ได้มีการค้นหาและสํารวจผู้เสพยาเสพติด เพื่อให้เข้ารับการบําบัด และมีกลไกการติดตาม
ผู้ผ่านการบําบัดยาเสพติด โดยส่งเสริมการประกอบอาชีพ เพื่อให้สามารถประกอบอาชีพเลี้ยงตนเองได้
และไม่หวนกลับไปยุ่งเกี่ยวกับยาเสพติดอีก ซึ่งการดําเนินการดังกล่าวก่อให้เกิดความร่วมมือ
และความสามัคคีในชุมชนพหุวัฒนธรรม ทั้งนี้ กองทุนแม่ของแผ่นดินบ้านสวนเทศ
ได้รับรางวัลรองชนะเลิศอันดับ ๒ รางวัลหมู่บ้านกองทุนแม่ของแผ่นดิน ในระดับจังหวัด ประจําปี ๒๕๖๐
โดยปลัดกระทรวงยุติธรรม กล่าวว่า กองทุนแม่ของแผ่นดินบ้านสวนเทศ ถือเป็นกองทุนฯ
ที่มีการบริหารจัดการที่ดี และมีการสร้างกลไกป้องกันปัญหายาเสพติดจากภายในชุมชน
โดยเฉพาะในกลุ่มเด็กและเยาวชนผ่านการดําเนินกิจกรรมต่างๆ ในเชิงสร้างสรรค์
รวมทั้งการส่งเสริมสร้างอาชีพให้แก่สมาชิกในชุมชน
เพื่อให้ชุมชนมีความเข้มแข็งและปลอดภัยจากยาเสพติด
รัฐบาลไทย-ข่าวทำเนียบรัฐบาล-รมช.อุตสาหกรรมหารือเอกชนภาคเหนือตอนล่าง2 เร่งโครงการ bio complex เตรียมเสนอครม.พิจารณาภายในเดือนนี้
วันอังคารที่ 12 มิถุนายน 2561
รมช.อุตสาหกรรมหารือเอกชนภาคเหนือตอนล่าง2 เร่งโครงการ bio complex เตรียมเสนอครม.พิจารณาภายในเดือนนี้
รัฐมนตรีช่วยว่าการกระทรวงอุตสาหกรรม ได้หารือร่วมกับหัวหน้าส่วนราชการและภาคเอกชนในกลุ่มจังหวัดภาคเหนือตอนล่าง 2 (นครสวรรค์ พิจิตร อุทัยธานี และกําแพงเพชร) ในระหว่างการประชุมคณะรัฐมนตรีอย่างเป็นทางการนอกสถานที่ ครั้งที่ 4/2561 ณ จังหวัดนครสวรรค์
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ได้หารือร่วมกับหัวหน้าส่วนราชการและภาคเอกชนในกลุ่มจังหวัดภาคเหนือตอนล่าง 2 (นครสวรรค์ พิจิตร อุทัยธานี และกําแพงเพชร) ในระหว่างการประชุมคณะรัฐมนตรีอย่างเป็นทางการนอกสถานที่ ครั้งที่ 4/2561 ณ จังหวัดนครสวรรค์
โดยนายสมชายฯ กล่าวว่า ภาคเอกชนในพื้นที่กลุ่มจังหวัดภาคเหนือตอนล่าง มีข้อเสนอให้รัฐบาลส่งเสริมและพัฒนาอุตสาหกรรมชีวภาพครบวงจร (bio complex) ในพื้นที่จังหวัดนครสวรรค์ งบประมาณในการลงทุน 41,000 ล้านบาท ซึ่งโครงการดังกล่าวฯทางสํานักงานเศรษฐกิจอุตสาหกรรมได้บรรจุเป็นโครงการนําร่อง bio complex ในมาตรการเร่งรัดการลงทุนในประเทศ ภายใต้มาตรการพัฒนา อุตสาหกรรมชีวภาพของไทย พ.ศ. 2561 - 2570 แล้ว
ทั้งนี้โครงการนําร่อง bio complex มีมาตรการสําคัญ 4 มาตรการ ได้แก่ 1) การกระตุ้นให้เกิดความต้องการของตลาดในประเทศ 2) การเร่งรัดการลงทุนภายในประเทศ โดยจะผลักดันภาคเอกชนลงทุนด้านชีวภาพของประเทศใน 3 พื้นที่นําร่อง ได้แก่ พิ้นที่จังหวัดขอนแก่น จังหวัดนครสววรค์ และเขตพัฒนาพิเศษภาคตะวันออก (EEC) 3)มาตรการเพิ่มขีดความสามารถของผู้ผลิต โดยพิจารณาทบทวนปรับปรุงกฎหมายและกฎระเบียบต่างๆ ที่เป็นอุปสรรคต่อการลงทุนและพัฒนาอุตสาหกรรมชีวภาพ และ4)มาตรการสร้างเครือข่ายในรูปแบบของศูนย์กลางความเป็นเลิศด้านชีวภาพ (Center of Bio Excellence: COBE) โดยความร่วมมือระหว่างภาครัฐ ภาคเอกชน และภาคการศึกษา มีหน้าที่หลักในด้านการวิจัยและพัฒนา ผลิตภัณฑ์ชีวภาพ
หากมีการขับเคลื่อน bio complex ให้เป็นรูปธรรมได้ตามแผนเร่งรัดการลงทุนในประเทศ จะสามารถทําให้เกิดการลงทุนในอุตสาหกรรมชีวภาพของประเทศได้ประมาณ 190,000 ล้านบาท และในปี 2570 เกษตรกรจะมีรายได้เพิ่มขึ้นเป็นปีละ 75,000 บาทต่อครัวเรือน โดยคาดว่าจะสามารถนําเสนอให้คณะรัฐมนตรีพิจารณาได้ภายในเดือนนี้
นอกจากนี้ภาคเอกชนในพื้นที่ยังได้เสนอโครงการจัดตั้งศูนย์วิจัยและพัฒนาอุตสาหกรรมเกษตรแปรรูปและอุตสาหกรรมฐานชีวภาพ เพื่อสร้างผลิตภัณฑ์ใหม่จากพืชหลักในพื้นที่ เช่น ข้าว อ้อย และมันสําปะหลัง โดยภาคเอกชน ขอให้ช่วยสนับสนุน 3 ข้อ คือ การเพิ่มประสิทธิภาพทางหลวงหมายเลข 3212 ให้เป็นถนน 4เลนการจราจร เชื่อมต่อกับทางหลวงสายเอเชีย การวางท่อส่งน้ําเข้าไปในพื้นที่การเกษตร และการวิจัยพัฒนาอุตสาหกรรมฐานชีวภาพ โดยกระทรวงอุตสาหกรรมมีแนวทางในการส่งเสริมให้จังหวัดกําแพงเพชร เป็นศูนย์กลางในการผลิตมันสําปะหลัง มีการผลักดันการใช้เชื้อเพลิงจากผลิตผลการเกษตรให้มากขึ้นด้วย
รัฐบาลไทย-ข่าวทำเนียบรัฐบาล-อพวช. ลงนามความร่วมมือกับ กรมทรัพยากรธรณี
วันพุธที่ 1 เมษายน 2563
อพวช. ลงนามความร่วมมือกับ กรมทรัพยากรธรณี
อพวช. ลงนามความร่วมมือกับ กรมทรัพยากรธรณี
เมื่อวันที่ 19 มีนาคม 2563ผศ.ดร.รวิน ระวิวงศ์(คนที่สองด้านขวามือ)ผู้อํานวยการองค์การพิพิธภัณฑ์วิทยาศาสตร์แห่งชาติ, ดร.สมหมาย เตชวาล อธิบดีกรมทรัพยากรธรณี(คนที่สองด้านซ้ายมือ)ลงนามความร่วมมือในการส่งเสริมการดําเนินงานให้เกิดประสิทธิภาพ ด้วยการพัฒนาองค์ความรู้ทางด้านวิทยาศาสตร์ เทคโนโลยี และการให้บริการแก่ประชาชน โดยมี ดร.กรรณิการ์ เฉิน(คนด้านขวามือ)รองผู้อํานวยการองค์การพิพิธภัณฑ์วิทยาศาสตร์แห่งชาติ และนายมนตรี เหลืองอิงคะสุต(คนด้านซ้ายมือ)รองอธิบดีกรมทรัพยากรธรณี ร่วมเป็นสักขีพยานในการลงนามดังกล่าว ณ ห้องประชุมไอน์สไตน์ องค์การพิพิธภัณฑ์วิทยาศาสตร์แห่งชาติ (อพวช.) เทคโนธานี ตําบลคลองห้า อําเภอคลองหลวง จังหวัดปทุมธานี
ข้อมูลข่าวโดย : องค์การพิพิธภัณฑ์วิทยาศาสตร์แห่งชาติ (อพวช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-อนุทิน พอใจประชาชนจองรับบริการคลินิกกัญชาทางการแพทย์แผนไทยฯ
วันเสาร์ที่ 11 มกราคม 2563
อนุทิน พอใจประชาชนจองรับบริการคลินิกกัญชาทางการแพทย์แผนไทยฯ
รองนายกรัฐมนตรีและรัฐมนตรีว่าการกระทรวงสาธารณสุข เผยยอดผู้เข้าใช้บริการคลินิกกัญชาทางการแพทย์แผนไทยและการแพทย์พื้นบ้านไทย
มียอดจองคิวบริการล่วงหน้าถึงเดือนมีนาคม 2563 ผ่านแอปพลิเคชัน “DR.Ganja in TTM” แล้วกว่า 7,000 คนหลังเปิดให้บริการ 5 วัน สั่งจ่ายน้ํามันกัญชาตํารับหมอเดชามากที่สุด
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า หลังจากที่กรมการแพทย์แผนไทยและการแพทย์ทางเลือกเปิดคลินิกกัญชาทางการแพทย์แผนไทยและการแพทย์พื้นบ้าน ประชาชนที่มารับบริการส่วนใหญ่มีความพึงพอใจ ในบริการที่สะดวก เข้าถึงง่าย และให้บริการทุกวัน ยกเว้นวันหยุดนักขัตฤกษ์ รวมทั้งมีการปรับรูปแบบการให้บริการให้ประชาชนได้รับความสะดวกมากขึ้น ไม่ต้องเสียเวลารอนาน โดยยอดจองคิวล่วงหน้าตั้งแต่ 6 มกราคม – 31 มีนาคม 2563 ผ่านระบบแอปพลิเคชัน “กัญชาทางการแพทย์แผนไทย”หรือ “DR.Ganja in TTM” แล้วกว่า 7,000 คน ผลการให้บริการเพียง 5 วัน ตั้งแต่ 6 – 10 มกราคม 2563 มีจํานวน 2,280 ราย จ่ายยาที่มีกัญชาเป็นส่วนผสม ประกอบด้วย ยาน้ํามันกัญชา 4,200 ขวด ตํารับยาแก้ลมแก้เส้น 670 ซอง ตํารับยาทําลายพระสุเมรุ 82 ซอง และตํารับศุขไสยาศน์ 30 ซอง
“ขอให้กําลังใจเจ้าหน้าที่ที่ปฏิบัติงานประจําคลินิกกัญชาฯ ทั้งแพทย์ แพทย์แผนไทย/แพทย์แผนไทยประยุกต์ เภสัชกร พยาบาลวิชาชีพ หมอพื้นบ้าน เป็นทางเลือกหนึ่งให้ประชาชนได้ใช้ประโยชน์และเข้าถึงยากัญชาอย่างปลอดภัย กว่าการใช้กัญชาใต้ดิน ซึ่งไม่รู้ว่ามีส่วนผสม การปนเปื้อนหรือไม่ การรักษานี้จะมีการเก็บข้อมูลเพื่อนําไปสู่การใช้กัญชาอย่างถูกกฎหมาย” นายอนุทินกล่าว
ทั้งนี้ ประชาชนที่สนใจรับบริการคลินิกกัญชาทางการแพทย์แผนไทยและการแพทย์พื้นบ้านไทย โรงพยาบาลการแพทย์แผนไทยและการแพทย์ผสมผสาน กรมการแพทย์แผนไทยและการแพทย์ทางเลือกกระทรวงสาธารณสุข เปิดให้บริการทุกวัน ตั้งแต่เวลา 08.00 น.–16.30 น. ไม่เว้นวันหยุดราชการ ยกเว้นวันหยุดนักขัตฤกษ์ โทร 02-590-2606 และ 02-591-1964
********************************* 11 มกราคม 2563
รัฐบาลไทย-ข่าวทำเนียบรัฐบาล-มหาดไทยเผยผู้ว่าฯ 47 จังหวัด สั่งปิดร้านค้าและสถานประกอบการขายสุรา สกัดการแพร่ระบาดโควิด-19
วันเสาร์ที่ 11 เมษายน 2563
มหาดไทยเผยผู้ว่าฯ 47 จังหวัด สั่งปิดร้านค้าและสถานประกอบการขายสุรา สกัดการแพร่ระบาดโควิด-19
มหาดไทยเผยผู้ว่าฯ 47 จังหวัด สั่งปิดร้านค้าและสถานประกอบการขายสุรา สกัดการแพร่ระบาดโควิด-19
วันนี้ (11 เม.ย.63) ศูนย์อํานวยการบริหารสถานการณ์โรคติดเชื้อไวรัสโคโรนา 2019 (โควิด - 19) กระทรวงมหาดไทย (ศบค.มท.) เปิดเผยว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในหลายจังหวัดทั่วประเทศ ซึ่งกระทรวงมหาดไทยได้มอบนโยบายไปยังผู้ว่าราชการจังหวัดทุกจังหวัดในฐานะผู้กํากับการบริหารราชการในสถานการณ์ฉุกเฉินจังหวัด ในการกําหนดมาตรการเพื่อสกัดและลดการแพร่ระบาดของโรคโควิด-19 ให้เกิดผลอย่างเป็นรูปธรรมและมีประสิทธิภาพ
โดยในขณะนี้ (11 เม.ย.63) ณ เวลา 12:00 น. ศบค. มท. ได้รับรายงานการพิจารณาออกคําสั่งปิดร้านค้าและสถานประกอบการจําหน่ายสุราเป็นการชั่วคราวรวม 47 จังหวัด เพื่อลดความเสี่ยงของประชาชนในการสัมผัสเชื้อโรคในช่วงการแพร่ระบาดโรคโควิด-19 ซึ่งมีรายละเอียดวันและจังหวัด ดังนี้
1) ปิดจนกว่าจะมีคําสั่งเปลี่ยนแปลง จํานวน 2 จังหวัด ได้แก่ จังหวัดชลบุรี และพิษณุโลก
2) ปิดถึงวันที่ 15 เมษายน จํานวน 2 จังหวัด ได้แก่ ระยอง และระนอง
3) ปิดถึงวันที่ 16 เมษายน จํานวน 5 จังหวัดได้แก่ สกลนคร ยะลา พิจิตร ลพบุรี และเชียงราย
4) ปิดถึงวันที่ 17 เมษายน จํานวน 4 จังหวัด ได้แก่ อุตรดิตถ์ กาฬสินธุ์ ยโสธร และสุราษฎร์ธานี
5) ปิดถึงวันที่ 18 เมษายน จํานวน 2 จังหวัด ได้แก่ นครราชสีมา และเพชรบูรณ์
6) ปิดถึงวันที่ 19 เมษายน จํานวน 5 จังหวัด ได้แก่ ฉะเชิงเทรา นครนายก ปทุมธานี ตราด และราชบุรี
7) ปิดถึงวันที่ 20 เมษายน จํานวน 13 จังหวัด ได้แก่ เชียงใหม่ สมุทรสาคร กําแพงเพชร แพร่ ชัยภูมิ สมุทรปราการ อ่างทอง ลําปาง สุโขทัย อุทัยธานี นราธิวาส หนองคาย และนนทบุรี
8) ปิดถึงวันที่ 30 เมษายน จํานวน 14 จังหวัด ได้แก่ ลําพูน บุรีรัมย์ สุรินทร์ นครปฐม สมุทรสงคราม ร้อยเอ็ด ชัยนาท สุพรรณบุรี มุกดาหาร ประจวบคีรีขันธ์ อุบลราชธานี กาญจนบุรี ปราจีนบุรี และเพชรบุรี
ทั้งนี้ ศบค.มท. โดยนายฉัตรชัย พรหมเลิศ ปลัดกระทรวงมหาดไทย ได้เน้นย้ําให้ผู้ว่าราชการจังหวัดดําเนินมาตรการเพื่อสกัดและลดการแพร่ระบาดของเชื้อโควิด-19 อย่างเข้มข้นและต่อเนื่อง รวมทั้งสร้างการรับรู้กับประชาชนในพื้นที่ในการปฏิบัติตามคําแนะนําของ ศบค. อย่างเคร่งครัด เพื่อความปลอดภัยและสวัสดิภาพของประชาชนทุกคน